Anko Mitaraši

**Anko Mitaraši** (みたらしアンコ, *Mitarashi Anko*) je tokubecu džonin poreklom iz Sela sakrivenog u lišću.

## Prošlost

Dok je bila genin, Anko je bila član timu koji je predvodio jedan od tri legendarna sanina, Oročimaru. Ona i njen tim su učestvovali na ispitima za čunine kada je ona imala dvanaest godina, i poznano je da su se tokom drugog dela ispita suočili sa timom koji su činili Hajate Geko, Ibiki Morino i Tokara. Oročimaru je bio vrlo zainteresovan za Anko, i naučio ju je nekim od svojih karakterističnih tehnika, kao i, prema animeu, svojoj ideji o besmrtnosti. Kasnije, Oročimaru je iskoristio Anka kao zamorče za ispitivanje nebeskog pečata kletve. Od deset ispitanika, Anko je jedina preživela.

U animeu, Anko je odbila da nastavi da prati Oročimarua nakon što je dobila pečat kletve. S obzirom na to da nije želeo da je ubije jer je bila vrlo vredan predmet istraživanja, Oročimaru joj je promenio sećanja, tako da je poverovala da ju je ostavio napuštenom jer nije bila dovoljno dobra za ispitivanje pečata kletve. Od tada, Anko je postala jako ljuta na Oročimarua zbog toga što joj je uradio i verovala je da je njena odgovornost, kao njegove bivše učenice, da zaustavi njegove zločine.

## Izgled

Anko je mlada žena prosečne veličine i vitkog stasa. Ima svetlo smeđe oči bez vidljivih zenica. Njena kosa je u mangi crna sa plavim nijansama dok je u animeu ljubičasta; vezana u kratak, šiljati, razbarušen rep. Obično nosi uski mrežasti bodi koji joj pokriva telo od vrata do butina. Preko toga nosi bež kaput sa ljubičastim šavom i džepovima sa obe strani, tamno narandžastu mini suknju, tamnoplavi pojas i bledo sive štitnike za potkolenice. Na čelu ima uobičajenu traku Sela lišća, dok oko vrata nosi mali privezak koji izgleda poput zmijskog očnjaka i ručni sat.

Kao dete, nosila je mrežastu majicu na bretele sa crvenim detaljima i mrežaste rukave koji su joj pokrivali predeo između šaka i lakata, narandžasti šorc i čizme do kolena. U narednom periodu, dok je pratila Oročimarua, umesto toga je nosila tamnocrvenu majicu i narukvice, belim šorc i mrežaste dokolenice.

Godinama nakon Četvrtog svetskog rata šinobija, prilično se ugojila i počela da nosi crveni karmin. Prikazana je kako nosi narandžastu bluzu i beli ogrtač.

## Sposobnosti

Kao tokubecu džonin, Anko je vrlo vešt kunoiči. Dok je bila dete, njem talenat je privukao pažnju Oročimarua, koji ju je uzeo za učenicu, dok ju je kasnije uporedio sa Saskeom Učihom. U prvom delu, tokom ispita za čunine u Šumi smrti, uspela je sa se održi u borbi protiv svog bivšeg učitelja, iako nije mogla da ga savlada. Takođe, činjenica da je u Četvrtom svetskom ratu šinobija bila poslata da vodi odred za traženje Kabuta Jakušija, svedoči o poverenje koje je Konoha imala u nju.

U periodu posle rata, postala je poznata kao legendarni kunoiči.

### Nindžicu

U animeu, Anko je pokazala da može da koristi vatreni stil, i stvori veliki mlaz plamena koristeći Tehniku zmajeve vatre. Takođe, sposobna je i za gendžicu, i može da izvede Tehniku delovanja lukavog uma.

Zahvaljujući Oročimaruu, Anko je naučila da koristi mnoge zmijske tehnike, kao što je tehnika skrivene senke zmije, kao i njena poboljšana verzija. Takođe, savladala je i zabranjenu Tehniku žrtvovanja zmija bliznakinja kojom može ubiti svog protivnika ako žrtvuje svoj život. Sem toga, pokazano je da Tehnikom prizivanja može dozvati veliku zmiju u čijim se ustima može sakriti i izaći prema potrebi.

### Ostale sposobnosti

Anko je veoma precizna, što je demonstrirala uspevši da bez gledanja napravi savršen znak Sela lišća od štapića od danga. Takođe, prikazano je da je vešta u korišćenju ručnog oružja kao što su senbon ili kunai. Nakon vremena koje je provela trenirajući sa Oročimaruom, njeno telo je postalo otporno na mnoge otrove. Sem toga, prva je osoba koja je uspela da preživi žigosanje nebeskim pečatom kletve. Ipak, suzdržavala se da njegovu moć ikad upotrebi dok pečat nije uklonjen sa nje u Četvrtom ratu šinobija.

## I deo

### Ispiti za čunine

Anko je bila ispitivač na drugoj fazi ispita za čunine koji su bili održani u Konohi. Provalila je u prostoriju u kojoj je održana prva faza i otvoreno se predstavila okupljenom geninu. Shvativši da je prerano ušla, pokušava da skine krivicu zamerivši ispitivaču sa prve faze, Ibikiju Morinu zbog broja genina koje je pustio u drugu fazu. Zatim, odvodi genine do Šume smrti gde objašnjava pravila naredne faze ispita i opasnosti sa kojima će se suočiti u šumi. U jednom trenutku, padala je Naruta Uzumakija s kunijem kako bi prekinula njegovo kreveljenje, a bačeni kunai joj vraća Šiore, nindža iz Sela sakrivenog u travi.

Ubrzo nakon što je druga faza započela, Anko prima dojavu o troje mrtvih nindži iz sela trave, među kojima je bio i Šiore. Po njihovim telima, postaje joj jasno da su mrtvi već neko vreme, a zbog činjenice da su njihova lica nestala, zaključuje da se Oročimaru infiltrirao u ispite za čunine. Odmah zatim, naređuje da se treći hokage obavesti o tome šta se dogodilo, da se rasporede dva tima Anbua, a zatim odlazi u šumu da sama pronađe Oročimaru. Kada je veče već palo, Anko pronalazi Oročimarua i posle kraće borbe koristi Tehniku žrtvovanja zmija bliznakinja nebi li pokušala da ga ubije po cenu spostvenog života. Ipak, Oročimaru preživljava zamenivši svoje telo sa klonom, aktivira njen nebeski pečat kletve, i tako je paralizuje, upozorivši je da ne obustavlja ispite, a zatim odlazi.

Uprkos bolu, Anko uspeva da stigne do centra Šume smrti. Treći Hokage joj pomaže da ublaži bol koji je nastao zbog aktiviranja pečata kletve i, nakon što je čuo šta se dogodilo, shvata da Oročimaru traži Saskea Učihu, kome je sanin takođe dao nebeski pečat kletve, ranije tokom ispita. Anko pokušava da zatraži da Saskea ukloni sa ispita i stavi ga pod stražu, ali Hiruzen insistira da se ispiti nastave onako kako je Oročimarum zatražio. Tokom preliminarnih borbi, Anko ostaje sa Hiruzenom, obaveštavajući ga o detaljima vezanim za učesnike; zapanjena Saskeovom kontrolom pečata kletve tokom njegove borbe.

Mesec dana nakon pripremnih borbi, kako se poslednja faza ispita približila i postalo jasno da Oročimaru planira da nanese neko zlo Konohi, Anko pokušava da se izvini Hiruzenu što nije uspela da ga ubije. Takođe, govori koliko joj je žao zbog prerane smrti četvrtog hokagea, Minata Namikazea, verujući da je on mogao zaustaviti Oročimarua, ali Hiruzen joj govori da ne krivi sebe niti da se osvrće na prošlost. U animeu, otprilike u isto vreme, nešto kasnije, Naruto joj je prilazi dok je bila u svojoj omiljenoj prodavnici danga i pita je o "nasleđu četvrtog hokagea". Nakon što je bez dozvole pojeo jedan njen dango, Anko ga napada i tera.

### Slom Sela lišća

U animeu, Anko je pomogla u evakuaciji civila Konohe iz sela u skrovište iza stene hokagea tokom invazije Sela peska i zvuka. Kasnije, prisustvovala je sahrani trećeg hokagea.

### Misija vraćanja Saskea

U animeu, Anko je prisustvovala proglašenju Cunade za petog hokagea. Ubrzo nakon toga, ona i drugi ispitivači sa ispita za čunine prisustvovali su unapređenju Šikamarua Nare u rang čunina.

### Misija uklanjanja porodice Kurosuki

U animeu, Anko se sastala sa petim hokageom nakon završetka eskort misije u Zemlji močvara. Tom prilikom, pojela je bez imalo srama Cunadin poslednji dango, što je Šizune izbacilo iz takta.

### Misija hvatanja Kaime

U animeu, Selo lišća je prihvatilo misiju da zaštiti grupu brodara u Zemlji mora. Budući da je to bila ista zemlja u kojoj je Anko dobila svoj pečat kletve od Oročimarua, Cunade je postavlja na čelo misije, kao vođu odreda koji su činili Naruto Uzumaki, Ino Jamanaka i Šino Aburame, nadajući se da će joj to pomoći da povrati sećanja na ono što se tamo dogodilo. Nakon što njen tim završi svoju misiju, Anko otkriva laboratoriju u kojoj je Oročimaru izvodio svoje eksperimente i uspeva da se seti da je nije napustio, već da je ona napustila njega, i istina je čini vrlo srećnom.

## II deo

### Misija suzbijanja Akackija

U animeu, Anko je prisustvovala sahrani Asume Sarutobija.

### Misija gonjenja Itačija

U animeu, Anko je bila na misiji sa Mozukuom i Ivašijem kada je nešto osetila iza leđa. Nakon što baci kunai u žbun, ubija belu zmiju, Oročimaruov znak, i oseća nešto loše u vezi sa njim.

### Peinov napad

Anko je izabrana za vođu odreda za izviđanje i infiltraciju, kojoj je dodeljen zadatak da pronađe Kabuta Jakušija, bivšeg Oročimaruovog pomoćnika. Ubrzo nakon što je Sai uspe da locira Kabuto, Jamato je prisiljen da se vrati u Konohu.

### Četvrti svetski rat šinobija: Odbrojavanje

Nakon Jamatovog povratka u selo, Sai se takođe vraća u Konohu, a odred za izviđanje nastavlja da prati Kabuto. Na kraju, nailaze na troje mrtvih nidži iz Sela sakrivenog u vodopadu. Na osnovu tragova ujeda na njihovim vratovina, Anko shvata da je Kabuto stekao kontrolu nad Oročimaruovim moćima, ali se pita zašto ostavlja tela za sobom da budu pronađena. Oprezni za slučaj da postoji zamka, prate trag tela do planinskog groblja. Tokuma Hjuga izviđa područje sa svojim Bjakuganom i izveštava da je Kabuto u društvu Tobija. Verujući da su pronašli bazu Akackija, Anko odmah šalje vest o njihovom otkriću Konohi, samo se na kratko pitajući zašto bi ih Kabuto tamo odveo.

### Četvrti svetski rat šinobija: Sučeljavanje

Anko i njen odred nastavljaju da nadgledaju planinsko groblje. Kada Muta Aburame otkrije da neprijateljska strana ima vojsku Belih Zetsua, Anko naređuje da se obaveste Ujedinjene snage šinobija o tome dok ona krene za Kabutom. Nakon što ga pronađe, pokušava da mu se prikrade i ​​napadne ga, ali je on brzo pobeđuje. Tobi naređuje da je Kabuto ubije, ali on je umesto toga drži u komi, isisavajući čakru iz njenog pečata kletve kako bi pojačao svoju Tehniku reanimacije.

### Četvrti svetski rat šinobija: Vrhunac

Nakon što Kabuto bude poražen od strane Itačija i Saskea Učihe, Ankoino besvesno telo pronalazi Džugo. U želji da razgovara sa Oročimaruom, Saske koristi Metodu oslobađanja zla da oživi Oročimarua iz njenog pečata kletve, nakon čega Ankoin pečat nestaje kao rezultat tehnike. Anko idalje ostaje u nesvesti, a Oročimaru i Taka odlaze ostavljajući je na istom mestu.

### Napad Kaguje Ocucuki

U animeu, po završetku Četvrtog rata šinobija, Anko je prisustvovala masovnoj sahrani svih poginulih šinobija održanoj u Konohi.

## Zanimljivosti

* Ime "Anko" (餡子) potiče od slatke paste od crvenog pasulja koja se koristi u popularnim japanskim slatkišima poput danga, dok njeno prezime potiče od mitaraši sirupa koji obično ide uz dango.
* U intervjuu koji je deo *Naruto anime profila*, br. 1, Masaši Kišimoto je naveo da je Anko njegov omiljeni ženski lik, zbog njene "veze sa Oročimaruom".
* Ankoin najbolji plasman u anketama o popularnosti likova *Naruta* bilo je dvanaesto mesto u prvoj anketi.
* Prema knjigama podataka:
	+ Ankoin hobi je prisustvovanje ceremonijama ispijanja čaja.
	+ Anko je želela da se bori protiv Oročimarua.
	+ Omiljena hrana su joj supa od slatkog pasulja i dango. Ne voli da jede bilo šta što je previše začinjeno.
	+ Omiljena fraza joj je "Pozivam te" (参上, *Sanjō*).
	+ Anko je učestvovala na ukupno 647 zvaničnih misija: 72 d-ranga, 86 c-ranga, 398 b-ranga, 89 a-ranga i 2 s-ranga.